GALERIE FOTO Ce replică! Simona Halep a lăsat-o mută pe Caroline Wozniacki, după care s-a îndepărtat de camerele de luat vederi
Simona Halep i-a oferit o nouă replică danezei Caroline Wozniacki.
Halep a fost învinsă în turul întâi al competiției din SUA de Paula Badosa, scor 1-6, 6-4, 6-3.
Simona Halep, mesaj pentru Caroline Wozniacki: "Dacă nu înțelege decizia TAS, să i se traducă."
Pe Aeroportul Internațional "Henri Coandă", sportiva din Constanța nu a ratat ocazia de a "o împunge" pe rivala sa, Caroline Wozniacki, care a insinuat, prin declarația făcută la Miami, că românca ar fi trișat și nu merită, în consecință, să primească vreun wildcard.
"Nici nu m-am mai gândit la acest subiect. Pot să repet ce am mai zis. Ar fi bine să citească decizia TAS mai bine. Iar dacă nu înțelege, să i se traducă", a declarat Simona Halep, în legătură cu afirmațiile făcute de sportiva din Danemarca.
Ce a spus Wozniacki despre Halep, la Miami
"În primul rând, mereu mi-a plăcut de Simona. Am avut o relație bună. Și în trecut am vorbit deschis despre ce cred în legătură cu dopajul. Ideile mele nu s-au schimbat. Întotdeauna mi-am dorit un sport curat, corect pentru toți. Nu mă refer direct la Simona, dar, dacă cineva trișează intenționat, dacă cineva a fost testat pozitiv...
Înțeleg de ce un turneu vrea un nume mare pe tablou, dar eu cred, și nu este un atac la cineva anume, că acești oameni nu ar trebui să primească wild-card-uri!
Dacă vrei să revii și a fost vorba de o greșeală, înțeleg, dar trebuie să o iei de jos ca să ajungi înapoi în vârf. Asta e părerea mea despre astfel de lucruri", a precizat Wozniacki, într-o conferință de presă susținută în Florida.
Urmăriți SPORT.RO și pe Google News